བློ་སེང་ལ་ངོ་རྒོལ་བྱེད་མཁན་དང་ལས་འགུལ་དུ་མཉམ་ཞུགས་གནང་མཁན་འདི་དག་གིས་སྤེན་ཚེ་མི་གཅིག་གི་དོན་དུ་རང་གི་ལས་དོན་ཆ་ཚང་བཞག་སྟེ་ས་ཐག་རིང་པོ་བརྒྱུད་ནས་ཡོང་བ་ཞིག་རེད་དམ།སུའི་དོན་དུ་དཀའ་ལས་རྒྱག་གི་ཡོད་རེད།བོད་སྤྱི་བོའི་དོན་དུ་རེད།བསམ་བློ་ཡག་པོ་ཐོངས་དང་།ད་ལྟའི་བཙན་བྱོལ་བོད་གཞུང་འདི་འཛམ་པོ་གླིང་གི་མི་ཀུན་གྱི་མདུན་དུ་བོད་རྒྱལ་ཁབ་ཀྱི་ངོ་བོ་དང་བོད་ཀྱི་མཐུན་མོང་མ་ཡིན་པའི་བོད་མའི་ཁྱད་ཆོས་སྟོན་སའི་སྟེགས་བུ་ཞིག་ཏུ་༧གོང་ས་མཆོག་གིས་དཀའ་ལས་མང་པོ་རྒྱབ་ནས་བཙུགས་བཞག་པ་ཞིག་རེད།ང་ཚོའི་བོད་མི་རིགས་འདི་དང་འདིའི་རིགས་གཞུང་ཡུན་རིང་དུ་གནས་མི་གནས་བཙན་བྱོལ་བོད་གཞུང་འདི་ལ་རག་ལས་ཡོད་པས།ད་ལྟ་ནས་གཞུང་འདི་ལྐོག་ཟ་རུལ་སྲུང་དང་དབང་ཆ་སྒེར་གཅོད་ཅན་ཞིག་ཏུ་གྱུར་ན་མ་འོངས་ལ་སོ་སོའི་བུ་ཕྲུག་དེ་དག་གིས་ཀྱང་བཙན་བྱོལ་བོད་གཞུང་གི་འོག་ཏུ་འཚོ་བ་ཡག་པོ་ཞིག་རོལ་ཐུབ་བམ།ཡག་པོ་སོམ་དང་།ད་ལྟ་ནས་ངོ་རྒོལ་བྱེད་འོས་ཤིང་བྱེད་དགོས་པ་ཞིག་ཀྱང་རེད།ནག་ཉེས་གང་ཡང་མེད་པར་བརླབས་ཆེན་གྱི་མི་ཞིག་ནག་པོ་བཟོས་ན་བོད་རང་ལ་ཀྱོང་གུད་མ་རེད་དམ།དབང་ཆ་ལོག་སྤྱོད་བྱེད་པ་དེས་བོད་ཀྱི་ཆེ་མཐོང་བརླབས་པ་མིན་ནམ།བློ་སེང་གིས་བོད་ཆོལ་ཁ་གསུམ་འདི་ལྟར་དཀྲུགས་པ་ལས་མི་བུ་རྒྱལ་ཞེན་ཅན་དག་གིས་སེམས་ཀྱིས་མ་བཟོད་པར་འབངས་གྱེན་ལོག་བྱུང་བ་རེད།བློ་སེང་གི་བསམ་པའི་ཕུགས་ནག་པོ་ནག་རྐྱང་ཡིན་པ་མཐོང་བཞིན་དུ་ད་དུང་སྡིག་པ་མིག་བཙུམ་བྱེད་ན་ཡ་མཚན་རེད།